കോന്നി ചന്ദനപ്പള്ളി റോഡിന്റെ തകര്ച്ച ജനകീയ പ്രതിഷേധം സംഘടിപ്പിച്ചു കോന്നി: ഏറെ കാലങ്ങളായി തകര്ന്നുകിടക്കുന്ന കോന്നി ചന്ദനപ്പള്ളി റോഡിന്റെ തകര്ച്ച പരിഹരിക്കണമെന്നാവശ്യപ്പെട്ട് കോന്നി ഗ്രീന് നഗര് റസിഡന്സ് അസോസിയേഷന്റെ നേതൃത്വത്തില് ജനകീയ പ്രതിഷേധം സംഘടിപ്പിച്ചു.കോന്നി താലൂക്ക് ആശുപത്രി ജംഗ്ഷനില് നടന്ന സമരം പരിപാടി അസ്സോസിയേഷന് പ്രസിഡന്റ് വി.ബി ശ്രീനിവാസന് ഉദ്ഘാടനം ചെയ്തു. വൈസ് പ്രസിഡന്റ് എം.സി രാധാകൃഷ്ണന് നായര് ,രാജീസ് കൊട്ടാരം, വിജയന് നായര്, അബ്ദുള് മുത്തലീഫ്, പ്രസനകുമാര് കുരട്ടിയില്, ജഗീഷ് ബാബു,രാധാകൃഷ്ണന് പടിഞ്ഞാറ്റേതില്, അനു പാറേല് , സാം വര്ഗീസ്, കൃഷ്ണകുമാര്, സജി സാമുവേല് , രാജന്, തുടങ്ങിയവര് പ്രസംഗിച്ചു. കോന്നി മുതല് ചന്ദനപ്പള്ളി വരെയുള്ളറോഡ് നവീകരണത്തിന് കരാര് നല്കിയിട്ട് 8 മാസങ്ങള് പിന്നിട്ടുന്നു. പല ഭാഗങ്ങളിലും കുറച്ചു നിര്മ്മാണം മാത്രമെ നടന്നിട്ടുള്ളൂ. ഇപ്പോള് പണി ഇഴയ്ക്കുകയാണ്. ഇതിനിടെ സിവില് സ്റ്റേഷന് മുതല് ആനക്കൂട് വരെ റോഡ് ഉയര്ത്താന് കരാര് നടപടികള് പുനക്രമീകരിക്കാന് വരുന്ന താമസവും റോഡിന്റെ തകര്ച്ചയ്ക്ക വേഗം കൂട്ടി. പി.എം റോഡും നവീകരണം നടക്കുന്നതിനാല് ജനങ്ങള് ഏറെ ആശ്രയിക്കുന്ന പാതയാണ് ചന്ദനപ്പള്ളി റോഡ്. ഓടകള് ഇല്ലാത്തതും പല ഭാഗങ്ങളിലും പൂട്ടുക്കട്ടകള് പാകിയതും റോഡിന്റെ തീര്ച്ചയ്ക്ക വേഗം കൂട്ടി. റോഡിലെ കുഴികളില് അകടങ്ങളില്പ്പെടുന്ന ഇരുചക്ര വാഹന യാത്രക്കാരും നിരവധിയാണ്. റോഡ് സഞ്ചാരയോഗ്യമാക്കിയില്ലെങ്കില് തുടര് സമരങ്ങള് നടത്താനാണ് നാട്ടുകാരുടെ തീരുമാനം.